BG
C 380/22
Официален вестник на Европейския съюз
3.10.2022 г.
Жалба, подадена на 10 август 2022 г. — Cecoforma и Sopexa/REA (Дело T-493/22) (2022/C 380/26) Език на производството: френски Страни Жалбоподатели: Conception, études et coopération de formation (Cecoforma) (Лиеж, Белгия), Société pour l’expansion des ventes des produits agricoles et alimentaires (Sopexa) (Париж, Франция) (представители: B. Schutyser и R. Meylemans, avocats) Ответник: Европейска изпълнителна агенция за научни изследвания (REA) Искания Жалбоподателите молят Общия съд: — да отмени решението на Европейската изпълнителна агенция за научни изследвания, което не носи дата, но е връчено на Cecoforma на 20 юли 2022 г., за възлагане на обособена позиция No 1 от обществена поръчка (REA/2021/OP/0002) за организиране на промоционални събития и кампании и пазарно разузнаване в трети държави за хранително-вкусовата промишленост на One (Gopa Com, Edelman Public Relations Worldwide SA, Opera Business Dreams SL), а не на Cecoforma и Sopexa, — да осъди Европейската изпълнителна агенция за научни изследвания да заплати съдебните разноски по настоящото производство.
Основания и основни доводи Жалбоподателите изтъкват две основания в подкрепа на жалбата. 1.
Първо основание: нарушение на член 296, втора алинея ДФЕС, на член 41, параграф 2, буква в) от Хартата на основните права на Европейския съюз, на член 170, параграф 3 от Финансовия регламент (1), на точки 23 и 31 от приложение I към Финансовия регламент, на общите принципи на прозрачност, недопускане на дискриминация и равно третиране, както и явна грешка в преценката.
Жалбоподателите твърдят в това отношение, че агенцията или не е проверила на пръв поглед необичайно ниската цена на офертата на оферента, на когото е възложена обществената поръчка, или е приела, че представената от него оферта не е с необичайно ниска цена, или пък е приела представената от него обосновка и че офертата му не е с необичайно ниска цена. 2.
Второ основание: нарушение на член 296, втора алинея ДФЕС, на член 41, параграф 2, буква в) от Хартата на основните права на Европейския съюз, на член 167, параграф 1, буква а) от Финансовия регламент, на член 168, параграф 6 от Финансовия регламент, на точка 30.2, буква в) от приложение I към Финансовия регламент и на общите принципи на прозрачност, недопускане на дискриминация и равно третиране.
Според жалбоподателите агенцията или не е проверила редовността на офертите, или неправилно е приела, че офертата на избрания за изпълнител оферент е редовна.
(1)
Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 (ОВ L 193, 2018 г., стр. 1).
Жалба, подадена на 11 август 2022 г. — UGA Nutraceuticals/EUIPO — BASF (OMEGOR) (Дело T-495/22) (2022/C 380/27) Език на жалбата: английски Страни Жалбоподател: UGA Nutraceuticals Srl (Губио, Италия) (представители: M. Riva, J. Graffer и A. Ottolini, адвокати) Ответник: Служба на Европейския съюз за интелектуална собственост (EUIPO)